Държавен вестник, бр. 99, 2019 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  99
следва да се конкретизира в концесионния 
договор;
8.2.3. да означи територията на обекта на 
концесията и да осигури свободен пешеходен 
достъп на посетителите до него;
8.2.4. при изработване на специализираните 
схеми по т. 6.2 и 6.3 да включи предвиждания, 
осигуряващи:
8.2.4.1. изпълнението на условията по т. 7.2;
8.2.4.2. опазването на околната среда, чис-
тотата на морската вода в прилежащата аква-
тория, дюните, флората, както и съхранението 
на биологичното разнообразие в съответствие 
с природната биогеографска характеристика;
8.2.5. да предприема необходимите действия 
по реда на екологичното законодателство, в 
случай че някоя от предвидените за изпълнение 
дейности – предмет на концесията, представ- 
лява инвестиционно предложение, попадащо в 
обхвата на глава шеста от Закона за опазване 
на околната среда, и може да бъде разрешено 
само след одобряване съгласно изискванията 
на Закона за опазване на околната среда и/
или на Закона за биологичното разнообразие;
8.2.6. при липса на съществуваща канали-
зационна система да предвиди необходимите 
съоръжения за събиране на формираните от 
дейността отпадъчни води и да осигури отвеж-
дането им до съществуваща канализационна 
система, като не допуска изтичането на отпа-
дъчни води и замърсяване на околната среда;
8.2.7. да извърши необходимите действия 
за съгласуване или за одобряване на докумен-
тацията по т. 6.2 и 6.3 при условия и по ред, 
определени с концесионния договор и норма-
тивната уредба;
8.2.8. да постави и да осигури функциони-
рането на описаните обекти и съоръжения, 
необходими за изпълнение на условията по т. 7.2;
8.2.9. да извършва безусловно, точно и в 
срок плащането на дължимите концесионни 
възнаграждения;
8.2.10. публично да оповестява цените на 
предоставяните услуги на обекта на концесията;
8.2.11. да не извършва на обекта на концесията 
дейности, които не са съвместими с условията 
по т. 7.2 и с услугите и дейностите по т. 3;
8.2.12. да изпълнява задълженията по т. 12;
8.2.13. за срока на концесията да поддържа 
банкови гаранции за изпълнение на годиш-
ното концесионно възнаграждение и за добро 
изпълнение на задълженията по концесионния 
договор;
8.2.14. да не извършва и да не допуска из-
вършването на незаконно строителство и/или 
поставянето на неодобрени преместваеми обек-
ти и съоръжения върху обекта на концесията 
и прилежащата му акватория;
8.2.15. да не извършва и да не допуска из-
вършването на дейности от трети лица, които 
могат да унищожат, увредят или да доведат до 
промяна в площта и качеството на морския 
плаж или да увредят околната среда чрез 
допускане на движение на моторни превозни 
средства, провеждане на офроуд състезания, 
изхвърляне на отпадъци, извън определените 
за това места, добив на пясък и разполагане 
на каравани и палатки върху морския плаж;
8.2.16. да не прехвърля правата и задълже-
нията си по концесионния договор;
8.2.17. при настъпване на форсмажорни об-
стоятелства да търпи временното използване на 
обекта на концесията или на части от него от 
трети лица при условия, по ред и с последици, 
определени с концесионния договор;
8.2.18. ежегодно да отчита изпълнението на 
концесионния договор на отговорните за това 
лица и да осигурява информация и достъп за 
осъществяването на контрола от оправомощени 
представители на концедента при условия и 
по ред, определени с концесионния договор;
8.2.19. при прекратяване на концесионния 
договор да предаде обекта на концесията на 
концедента:
8.2.19.1. годен за експлоатация, без наличие 
на незаконно строителство на обекта на кон-
цесията и на принадлежностите;
8.2.19.2. финансовата, техническата (про-
ектна, екзекутивна) и друга документация и 
информация, свързани с обекта на концесията 
и с неговата експлоатация;
8.2.20. при условия и по ред, определени с 
концесионния договор, да изпълнява предло-
жените в офертата законосъобразни дейности 
и услуги;
8.2.21. при предлагане на посетителите на 
морския плаж на услугата „платени плажни 
принадлежности“ обявените цени за ползването 
на един чадър и на един шезлонг за целия срок 
на концесията трябва да са в размери не по-
големи от предложените в офертата, на риск 
на концесионера.
8.3. Основни права на концедента:
8.3.1. право на собственост на подобренията 
и приращенията върху обекта на концесията 
или принадлежностите му, които са публична 
държавна собственост, в съответствие с дейст-
ващото законодателство;
8.3.2. да изисква точно изпълнение на пла-
щането на концесионните възнаграждения и 
на другите задължения на концесионера по 
концесионния договор;
8.3.3. да се ползва от банковите гаранции, 
дадени от концесионера, в съответствие с кон-
цесионния договор;
8.3.4. да упражнява контрол по изпълне-
нието на задълженията на концесионера по 
концесионния договор, в т. ч., но не само, на 
цените по т. 8.2.21;
8.3.5. да получава информационни доклади 
от концесионера за изпълнението на концеси-
онния договор;
8.3.6. да има достъп до обекта на концеси-
ята и до документацията на концесионера за 
осъществяване на контролните си правомощия;